als_Latn dik_Latn sna_Latn
Home » Ekskluzive »
Bahtiri: Do të qeverisi me njerëz profesionist
Kandidati koalicionit të opozitës së bashkuar (AKR, LDK, Iniciativa “Të pavarurit e Mitrovicës”, AAK) për kryetar të Mitrovicës, Agim Bahtiri, ka mbajtur takim me banorët e lagjes Bair, ku të pranishëm ishin anëtarët e subjekteve politike që e përbëjnë koalicionin.
Kandidati Bahtiri tha se i ka lënë 20 anëtarë të familjes në Holandë, por i ka gjetur 71 mijë në Mitrovicë.
Duke treguar për mënyrën e tij të qeverisjes, ai tha se do të qeveris me njerëz që e donë popullin dhe janë profesionist.
“Çdo njeri që do të jetë në kabinetin tim, do të punoj maksimalisht. Mua si kryetar i Mitrovicës, s’do të mund të më udhëheq asnjë kryetar nga komunat tjera, siç ka ndodhur me kryetarin në shkuarje”, premtoi Bahtiri, duke treguar se zhvillimi mund të bëhet vetëm me njerëz të përgjegjshëm dhe të pa korruptuar.
Nënkryetari i LDK-së dhe bartësi i listës për asamble komunale, Safet Kamberi, se koalicioni i madh për Mitrovicën, garanton fitore më 1 dhjetor. “Ka shumë vend për të punuar dhe investuar. LDK ka hyrë në koalicion jo për të marrë pushtet, por për të marrë përgjegjësi dhe po punon fuqishëm që me 1 dhjetor të zgjidhet një kryetar që është zot shtëpie. Agim Bahtiri me fuqinë mbështetëse të koalicionit, do ë zgjidhet kryetar i Mitrovicë”, tha Kamberi.
Banorëve të lagjes Bair, iu drejtua edhe përfaqësuesi i AAK-së, Bali Uka, i cili tha se Agim Bahtiri është një dhuratë për Mitrovicën. /Telegrafi/
eng_Latn als_Latn als_Latn als_Latn als_Latn als_Latn als_Latn als_Latn